*بلوچی بنرھبند ۔ گال تھر*
#بلوچی
#بلوچی_بنرھبند
#کازی_ریھان
*5۔ رنگال*
کردی ۔ جاوری۔ شماری ۔ سیادی ۔ یکائی ۔کساسی
گال کہ چَہ آیاں نامگال ، پنامگال ءُ کارگالانی شری ھرابی ، رَنگ ، کَچ ،کساس ، جاور ، بودشت ءُ تَوان پَدر بہ بَہ اَنت ۔
رنگالانی شش تَھر اَنت ۔
*3.1۔کِردی:* سیاھیں ،اسپیتیں ۔سُھریں۔ ٹوھیں ۔بَزیں ۔تنکیں ۔ شیشاریں ۔رنگی ئیں ءُ دگہ ۔
*3.2۔ جاورگال:* اشتاپ ۔ سست ۔ایمن ۔ سَنگر۔ تمرد ۔ نزور ءُ دگہ ۔
*3.3۔سیادی گال:* گوادری ۔ بلوچی ۔مردمی ۔ شَری ۔ ھرابی ءُ دگہ ۔
*3.4۔ شُماری:* یکمی ۔دومی ۔ سیمی ۔ چارمی ۔ پنچمی ۔ ششمی ۔ ھپتمی ۔ ھشتمی ۔ نوھمی ۔ دھمی ءُ دگہ ۔
*3.5۔ یکائی:* مردمے ۔ نَسکے ۔ سِنگے ۔ ڈیھے ۔ ڈگارے ۔ راجے ۔ زبانے ۔ نَدے ۔ کرپاسَکے ۔ زِرے ۔ زمینے ءُ دگہ ۔
*3.6۔کِساسی:* باز ۔ کمو ۔ تلگ ۔ سرریچ ۔ پُر ۔ ھالیک ۔ ۔تْرپش ۔ سُھر ۔ وادُوک ءُ دگہ